Akteur nou TV nuusleser | Die Vryburger
Die Binneland-akteur, Eric Holm, het as die eerste verlamde nuusankerman op die Afrikaanse TV-nuusbulletin om 19:00 op SAUK 2 gedebuteer.
Holm (31) is verlam sedert hy sy nek in 2007 gebreek het toe hy in ‘n vlak dam geduik het om ‘n bal uit die water te haal.
Holm het nie ‘n agtergrond in joernalistiek en uitsaaiwese nie, maar volgens hom is die direkte nuusuitsending so naby aan die lewende teater as wat kan kom.
Hy pendel daagliks van Hartbeespoort na Johannesburg.
Foto – Eric Holm Virus: SA een van 10 navorsers | Die Vryburger
Virus: SA een van 10 navorsers
March 24, 2020 - Nuus
Suid-Afrika is aangewys as een van 10 lande ter wêreld wat betrokke is by projekte om doeltreffende en effektiewe middels te ontwikkel teen die koronavirus wat ’n pandemie geword het.
Die Verenigde Nasies se afdeling Wêreld Gesondheid Organisasie het tien lande gevra om die mees effektiewe middel te ontwikkel vir die behandeling van infeksie deur die koronavirus.
Die span wetenskaplikes, onder leiding van Prof. Helen Rees, verbonde aan Wits Universiteit waar sy aan die hoof staan van die Gesondheid en HIV Instituut, sal glo navorsing doen soos wat sy voorheen gedoen het met die Ebola virus.
Intussen is verneem dat die VSA reeds in samewerking met Duitsland, belangrike navorsing begin het, terwyl ’n ander instansie besig is met toetse om te bepaal of die anti-malaria entstof nie die suksesvolle middel kan wees nie.